Cuneiform Tablet Kt n/k 1689 (ArAn 1 129)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-i-mì-tí qí-bi-ma um-ma ḫu-ra-ṣa-núm-ma ší-mì ta-dí-in-ma URUDU i-ba-ší sí-kà-tum ú-ṣa-ma i-na ma-ḫi-ri-im KÙ.BABBAR ù KÙ.GI lá-šu a-bi a-ta a-ša-me-ma lá ú-šé-bi-lá-ku-ni li-ba-kà lá tù-lá-ma-an a-dí lá tù-a-ar e-li-tim mì-ma lá u-šé-ba-lá-kum sí-kà-tum a-na 10 u₄-me-e i-tù-ra-nim-ma KÙ.GI a-ša-a-ma KI a-li-ki ú-šé-ba-la-kum ki-ma a-na-kam AN.NA ša-bu-ni 1 GÚ 20 ma-na AN.NA ù 60 TÚG.ḪI.A a-na bu-ru-uš-ḫa-tim ú-ṣú-pì-iš-kà-am ú-šé-bi₄-il₅ a-ša-me-ma ma-ku-ḫu i-na bu-ru-uš-ḫa-tim wa-qar ša 10 ma-na KÙ.BABBAR ša-a-ma šé-bi-lá-ma KÙ.BABBAR 1 ma-na ú 2 ma-na ku-a-tí le-li-a-kum